Diari Oficial de la Generalitat Valenciana


Sumari del DOGV 7953, del 09-01-2017 (2016/9755)

Notificació de la sentència dictada en el procediment de mesures provisionals coetànies número 1527/2016.
---------------------------------------------------------------------------------------------------------

### Dades del document

Número de DOGV
:   7953

Data del DOGV
:   09-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9755


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures provisionals coetànies número 1527/2016. [2016/9755]  
Peça de mesures provisionals coetànies número 001527/2016  
Part demandant: Sabah Housni.  
Part demandada: Amar Souhali.  
Sobre: mesures coetànies.  
En el judici a què es fa referència s'ha dictat la resolució que té el text que, literalment, és com segueix:  
  
«Dispose  
Estime de manera parcial la sol·licitud de mesures provisionals o cautelars sol·licitades per Sabah Housni, representada per la procuradora dels tribunals la senyora Brufal Escobar, contra Amar Souhali, i adopte les següents mesures en interés de les filles menors de la parella, R. i R. S. H.:  
1. Dispose atribuir l'exercici exclusiu de la pàtria potestat de les menors a la mare, Sabah Housni, la qual tindrà la guarda i custòdia de les menors.  
2. Suprimisc el règim de visites i comunicacions amb el pare.  
3. S'indica la quantitat de cent huitanta euros (180 ?) com a pensió per a aliments per a cada una de les filles menors, quantitat que el demandat ingressarà els primers cinc dies de cada mes en el compte indicat per l'actora i que s'actualitzarà anualment de conformitat amb les variacions de l'índex de preus de consum. Cada progenitor haurà d'abonar el 50 % de les despeses extraordinàries que puguen ocasionar les menors, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments el que és imprescindible per a la manutenció, l'habitació, el vestit i l'assistència mèdica de l'alimentista, també comprenen aquests l'educació i la instrucció de l'alimentista.  
En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
  
4. No s'estimen motius per a imposar les costes processals a cap dels litigants.  
Notifiqueu aquesta resolució a les parts i al Ministeri Fiscal i feu-los saber que aquesta resolució no és susceptible de cap recurs.  
Ho ordena i firma el jutge. En done fe.  
Aquesta resolució és ferma i, en contra, no s'hi pot interposar cap recurs (art. LECn).»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació.  
  
Elx, 5 de desembre de 2016.- El lletrat de l'Administració de justícia: Francisco Javier García Navarro.